danish-foundation-models/faroese-dynaword huggingface dataset:
Aggi Ásgerð Ásgeirsdóttir
Aggi Ásgerð Ásgeirsdóttir er føroysk listakvinna. Hon er fødd 1966 í Havn og býr nú á Argjum. Aggi hevur eisini búð í Danmark, har hon tók listarliga útbúgving og so búði hon nøkur ár suðuri í Vági, har hon hevði myndlistaverkstað í sama bygningi sum Ruth Smith Savnið heldur til. Í nøkur ár var Aggi forkvinna í felagnum, Skálin við Skálá, sum eigur Ruth Smith Savnið. Aggi fær íblástur ymsastaðni frá, eitt nú frá náttúruni. Fleiri av málningum hennara vísa smálutir av t.d. blómum.

Aggi hevur luttikið í ymiskum listaframsýningum bæði í Føroyum og í øðrum londum. Eitt nú kann nevnast, at Aggi var gestaframsýnari á Heystframsýningini í Listahøllini á Tórshavnar Skipasmiðju, sum nú eitur MEST, og í Norðurlandshúsinum á heysti 2008. Ein av hennara málningum, sum nevnist Dilsea Carnosa/Kjøtblað (2007) og var við á framsýnigini, var nýttur sum kápumynd á bóklingi, sum var útgivin í sambandi við framsýningina. Aftur í 2009 var Aggi gestaframsýnari á Heystframsýningini. 

Tá nýtt skip, Smyril, varð keypt til Suðuroyar leiðina í 2005, varð avgjørt, at ung føroysk listafólk skuldu sleppa at prýða skipið við teirra list. Aggi Ásgerð Ásgeirsdóttir er eitt av listarfólkunum, sum hava myndprýtt Smyril, tað gjørdi hon við myndarøðini "Carpe Diem". 

Aggi Ásgerð Ásgeirsdóttir hevur verið leiðari av fleiri verkætlanum fyri ung, eitt nú hevur hon tríggjar ferðir verið verksmiðjuleiðari av verkætlanini "Skapandi Spírar", seinast var suðuri í Vági, tá Vágs Kommuna fylti 100 ár. Børn sluppu at royna seg sum listafólk og so var framsýning við listarverkum teirra. Í dag hanga fleiri av hesum málningum á Heilsumiðstøðini í Vági og prýða veggirnar í læknahølunum har. 

Aggi var leiðari av myndlista verksmiðju í verkætlanini "Ung í Føroyum Suður" í 2007. 

Aggi Ásgerð Ásgeirsdóttir er eitt av listafólkunum, sum fingu heiðurin at prýða stásiliga Skúladepilin í Suðuroy. Flestu av málningum hennara hanga í stóru kantinuni, har stór vindeygu venda eystureftir móti Hovsbygd. 

Aggi hevur nomið sær holla útbúgving í Danmark, hon tók 5 ára útbúgving á Det Fynske Kunstakademi í Odense (1990-95) og eitt ára útbúgving á Billedskolen á Jagtvej í Keypmannahavn (1989-90).


 * Ruth Smith Savnið
 * Det Fynske Kunstakademi
Óli Johannesen
Óli Johannesen er føroyskur fótbóltspælari, verjuleikari og fyrrverandi landsliðsleikari, føddur á Tvøroyri í mai 1972. Hann spælir við TB, men ikki í bestu deildini longur.

Óli Johannesen hevur spælt við elsta føroyska fótbólsfelagnum TB og eitt skifti spældi hann fótbólt í Danmark við Hvidovre og AGF úr Århus.

Óli Johannesen hevur spælt 83 dystir við føroyska A-landsliðnum. Fyrsti dysturin hann spældi við landsliðnum var ein vinardystur móti Ísrael í 1992. Óli Johannesen átti metið fyri flest spældar dystir á landsliðnum í fleiri ár, til Fróði Benjaminsen tók metið. Hann hevur skotið eitt mál fyri føroyska landsliðið, tað var í 1993 móti Estlandi. Óli spældi í verjuni.


 * Football.fo
 * Football.fo
 * Sudurras1.com

TB.fo TB heimasíðan.
Jim Brickman
Jim Brickman (føddur 1961) er ein amerikanskur sangskrivari og klaverspælari. Hann er kendur fyri síni klaverløg, og hevur arbeitt saman við artistum sum til dømis Michael W. Smith, Martina McBride, Donny Osmond, Mark Schultz, Olivia Newton-John og Lady Antebellum. Í 2003 varð hann Grammy tilnevndur til "Songwriter of the Year" og av Canadian Country Music Award tilnevndur til "Best Vocal/ Instrumental Collaboration". Afturat hesum bleiv hann tilnevndur til eina Dove Award sum varð kunngjørd av Gospel Music Association.

Síðan 1997 hevur hann verið vertur í egnari útvarpssending, Your Weekend with Jim Brickman, sum verður send í amerikanskum útvarpi. Brickman hevur eisini givið út tríggjar PBS, og er vertur á einum ferðaskipi fyri fjepparar. Afturat hesum hevur hann stovnað Brickhouse Direct - ein fyrtøka sum ráðgevur strategiska sølu og e-handil fyri kundar í ymsum starvsgreinum.



Brickman er føddur og uppvaksin í Cleveland, Ohio í USA. 5 ára gamal byrjaði hann at spæla klaver, og fór seinni at lesa composition and performance á Cleveland Institute of Music, samstundis sum hann tók vinnutímar á Case Western Reserve University. Í 1980 stovnaði hann egnu tónleika fyritøku, The Brickman Arrangement. Her skrivaði hann jinglur fyri fyritøkur um alt landið, har ímillum McDonald's, Pontiac, City of Cleveland, Ohio Lottery, and Isuzu.
Aalborg
Aalborg (Ålborg) er ein býur í Norðurjútlandi í Danmark. Í býnum búgva 109.092 fólk, um Nørresundby verður taldur við, so er íbúgvaratalið 126.556, hetta fólkatalið ger Aalborg til tann fjórðstørsta býin í Danmark. Í Aalborg kommunu búgva 201.142 (2012), hetta ger kommununa til ta trið størstu kommunu í Danmark, næst eftir Keypmannahavn og Århus. Hin 1. januar 2007 legði Aalborg kommuna saman við grannakommununum Hals, Nibe og Sejlflod.

Søgan hjá Aalborg býi fer meira enn 1000 ár aftur í tíðina. Alabu er tað fyrsta kenda navnið fyri Aalborg, tað er skrivað á pengamyntir sum eru frá 1040-árunum. Býurin fekk keypsrættindi í 1342.

Hildið verður, at býurin varð bygdur í Víkingatíðini, men prógv eru funnin um at fólk hava búð har í nógv longri tíð enn so. Orsøkin til at býurin er har ið hann er, er tann at staðið er eitt gott stað at ferðast yvir um Limfjørðin, sum er smalur á hesum staði, umframt at her vóru góðir havnamøguleikar har ið áin Eysturá (Østerå) rennur út í fjørðin. Í Jarnøldini lógu fleiri bygdir á fleiri av kritheyggjunum, har núverandi Aalborg er bygdur. Teir týdningarmesti av hesum heyggjum vóru Lindholm Høje, Tranders og Hasseris. Á Lindhólm Heyggjunum er eitt gravarstað, sum var í nýtslu tíðarskeiðið 400 e.Kr. til 1000 e.Kr. enn sjónligt.

Hildið verður, at tann fyrsta staðsetingin á Aalborg var við munnan á Eysturánni við Limfjørðin, í tí økinum har ið gøturnar Algade og Boulevarden møtast í dag. Áin virkaði sum havn eins og áir gjørdu í øðrum býum á handilsstøðum í Danmark í Víkingaøldini. Undir teimum eldstu húsunum hevur man funnið spor eftir landbúnaði. Eftir øllum at døma hevur ein bygd verið her frá umleið ár 800 e.Kr.




 * Aalborg Kommuna
 * Aalborg-portalurin við kunning um tað sum hendir í býnum (Nordjyske Medier)
 * Aalborg Leksikon – Søgan hjá gøtunum
 * Dansk Center for Byhistorie – Aalborg
 * VisitAalborg (Aalborg Turistkontor)
Dominika
Dominika er eitt minni oyggjaland í Karibia, ið ikki skal blandast saman við tað størri Dominikanalýðveldið. Við sínum einans 754 km2 er landið á stødd við Streymoynna, Borðoynna og Eysturoynna tilsamans.
Louis Pasteur
Louis Pasteur (27. desember 1822 – 28. september 1895) var ein franskur evnafrøðingur og mikrobiologur føddur í Dole í Fraklandi. Hann er mest kendur fyri sítt merkisverda gjøgnumbrot í orsøkum og fyribyrging av sjúkum. Hansara gransking og úrslit hava minka um deyðatíttleikan av barsilsfepuri, og hann framleiddi fyrstu koppsetingina (vaksinu) móti hundaøði (rabies). Hansara royndir stuðlaðu fatanini av at sjúkur eru elvdar av mikroorganismum. Vanlig fólk minnast best Pasteur fyri hansara uppfinning av einum máta at forða fyri, at mjólk og vín elva til sjúku, ein framleiðsluháttur, sum seinni varð nevndur pasteurisatión. Pasteur er mettur at vera ein av trimum, sum hava grundlagt mikrobiologiina. Hinir báðir eru Ferdinand Cohn og Robert Koch.


 * The Institut Pasteur
 * The Pasteur Foundation
 * Pasteur's Papers on the Germ Theory
 * Pasteur's Work on Beer Brewing
 * The Pasteur Galaxy
 * Louis Pasteur featured on the 5 French Franc banknote from 1966.
 * Germ Theory and Its Applications to Medicine and Surgery, 1878
 * LIFE magazine's top 100 events of the millennium: Germ theory of disease and Pasteur
 * Louis Pasteur (1822-1895) profile, AccessExcellence.org
Metusalem
Metusalem er krimisøga eftur Jógvan Isaksen um tann gravandi blaðmannin Hannis Martinsson. Hon er útgivin í 2008.

Vælumtókti føroyski detektivurin Hannis Martinsson er aftur á ferð í krimibókini "Metusalem"

Heitið á bókini sipar til eina beinagrind, sum verður funnin í Hoyvíkstjørn. Menn meta leivdirnar at vera um túsund ára gamlar, men ein sandingur sigur, at beinagrindin er av beiggja sínum, sum hvarv í 1961.

Ein gátufør beinagrind er hesuferð orsøkin til, at detektivurin Hannis Martinsson verður fløktur inn í eitt óhugnaligt mál. Frá hesum degi verður Hannis Martinsson fløktur inn í eina røð av hendingum, sum hava træðrir aftur til skotska trolaran »Red Crusader« og hernaðarstøðina í Mjørkadali.
Norðlýsi (krimiskaldsøga)
Norðlýsi er krimisøga eftir Jógvan Isaksen um tann gravandi blaðmannin Hannis Martinsson. Hon er útgivin í 2009.

"Norðlýsi" gongur fyri seg seinast í november og fyrst í december beint undan COP15 í Keypmannahavn. Føroya nývaldi kvinnuligi løgmaður verður skotin, tá ið hon skal tendrað jólatræið á Vaglinum. Stutt seinni verða tvey fólk brend inni umborð á einum báti á Vestaruvág. Aftrat drápinum á landsins fremstu kvinnu skal tað stutt eftir vera veðurlagsfundur í Norðurlandahúsinum, undanfundur til ta stóru stevnuna í Keypmannahavn, og her eru væntandi nógv stór altjóða nøvn.

Hannis Martinsson arbeiðir á Blaðnum, ið heldur til í Vágsbotni. Hann fer undir at kanna, um samband er í millum málini, og onkursvegna kemur spurningurin um Føroyar og tey samkyndu upp í leikin.
Dávur Juul Magnussen
Dávur Juul Magnussen er føroyskur trombonspælari úr Havn. Hann varð í 2008 settur í starv sum 1. trombonleikari í skotska symfoniorkestrinum "The Royal Scottish National Orchestra" (RSNO). Magnussen hevur spælt við tónleikabólkinum Lawetz, sum varð stovnaður í 2002. Lawetz var ein av bólkunum sum spældi til Prix Føroyar í 2003 og 2005. Hann gongur á "Royal Scottish Academy of Music and Drama" í Glasgow kelda. Í 2011 fekk Davur gávugóðs úr Grunni Thorvalds Poulsen av Steinum.


 * Musikkskulin.fo.
 * Classicalsource.com.


 * Myspace Profilur
 * Dávur Juul Magnussen og RSNO á YouTube
 * Dyfed Young Composers
 * davidstark.me.uk
Børkur Hanagleiv
Føroysk teknirøð, sum Bergur Dalsgaard skrivar og teknar.

Teknirøðin var fyrstu ferð at síggja í 1985, tá hon varð útgivin í tíðindablaðnum 14. september undir heitinum "Sigmar Hanagleiv og aðrir". Í 1986 kom teknirøðin í Barnablaðið, har hon helt fram við onkrum støðgi til 1994. Í 2000 fekk Børkur so pláss í Dimmu, har hann kundi lesast hvørja viku fram til 2008. Í 2004 kom hann aftur í Barnablaðið, har hann nú er at síggja í litum.

Útgivin eru tvey albumm við Børki Hanagleiv, eitt í 2007 og eitt í 2009.


 * Børkur Hanagleiv
 * Skræða, mamma Børks
 * Gákur, pápi Børks
 * Stavnur, vinmaður Børks
 * Tyrilson, vinmaður Børks
 * Sirma, lítlasystir Stavns
 * Hýsan, systinabarn Børks


 * bergur.net/hanagleiv
Corbin Bleu
Corbin Bleu Reivers (føddur 21. februar 1989 í New York City) er ein amerikanskur sjónleikari, sangari, dansari. Hann er eitt nú kendur fyri at spæla við í Catch That Kid og Disney Channels filminum High School Musical (1, 2 og 3), og Jump In! og í sjónvarpsrøðini Flight 29 Down.
Mandy Moore
Amanda Leigh 'Mandy' Moore, fødd 10. apríl í 1984, er ein amerikonsk singer-songwriter, sjónleikari og mótaformgevi. Hon er uppvaksin í Florida, og bleiv kend sum tannáringur síðst í 1990'ini gjøgnum fløguútgávurnar So Real, I Wanna Be with You og Mandy Moore. Í 2002 greinaði Mandy seg út í filmsheimin tá hon spældi høvuðsleiklutin í filminum A Walk to Remember og seinni fleiri filmar, t.d. Chasing Liberty.
Vadstena
Vadstena er ein býur í Vadstena kommunu í Svøríki. Býurin hevur umleið 5 613 íbúgvar (2010).
Tollakur Tórhalsson
Tollakur Tórhalsson (á íslendskum: Þorlákur helgi Þórhallsson), borin í heim á Líðarenda í Íslandi í 1133, andaðist í 1193 hin 23. desember, var ein íslendskur bispur, og eftir hann er Tollaksmessudagur navngivin. Hann var biskupur í Skálholti frá 1174 til deyða sín.

Tollakur var settur í skúla, og longu sum 15 ára gamal varð hann diakonur. Sum 19 ára gamal varð hann prestvígdur, og í tíðarskeiðnum 1153 til 1159 las hann í París í Frankaríki og Lincoln í Onglandi. Í hesari studentatíðini varð Tollakur sterkt ávirkaður av augustinsku kirkjutuktini, sum m.a. umfataði ógiftu fyri kirkjumenn.

Tá ið Tollakur kom heimaftur til Íslands, varð hann settur sum prestur og rektari í kirkjuni í Kirkjubæri, og seinni gjørdist hann abbati í augustinarakleystrinum í Þykkvibæri.

3. februar í 1178 varð Tollakur vígdur til bisps. Stuðlaður av Eyðsteini erkibiskupi í Niðarósa, fór hann beinanvegin í holt við at broyta íslendsku kirkjuna. Hann tok yvir tær privatu kirkjurnar, bannaði prestum at gifta seg og royndi at steðga handlinum við kirkjuligum embætum. Broytingarnar eydnaðust ikki heilt, og Tollakur gjørdist í staðin óvinur við flestu íslendsku høvdingarnar.

Longu stutta tíð eftir at hann var deyður, varð Tollakur mettur sum heilagur, og í 1199 lýsti íslendska altingið hann sum halgimenni. Hann varð ongantíð gjørdur til halgimennis av pávasetrinum, men í 1985 staðfesti Jóhannes Páll II pávi, altingsviðtøkuna og lýsti Tollak sum verndarhalgimenni Íslands. Tollakur er einasta katólska halgimenni, ið er halgaður av einum tingi. Eftir hvat sigst, skulu leivdir av Tollaki liggja í halgiskríninum í Kirkjubømúrinum.


 * Tollakur, Tjatsi (Postverk Føroya)
 * Ásdís Egilsdóttir: Sanctus Thorlacus Thorhallson, uib.no (á enskum)
 * David Clark & Ármann Jakobsson (eds.).: The Saga of Bishop Thorlak. London 2013. (Viking Society for Northern Research Text Series XXI) (á enskum)
Taliban
Talibanhermenn (arábiskt: طالبان) er ein muslimskur bólkur av monnum, sum hevur tað uppgávu at fremja álop á lond sum Sameindu Ríkir av Amerika, Stóra Bretland og mong onnur lond. Ein av teirra nógv víðagitnu í Talibanherinum, var Osama bin Laden, sum sigst at hava framt álop á World Trade Center í New York í Amerika.

Taliban bannaði gentum útbúgving, tá ið teir stjórnaðu Afghanistan í tíðarskeiðinum 1996-2001.
Jens Stoltenbergs 2. stjórn
'''Jens Stoltenbergs 2. stjórn''' er stjórn Noregs frá 17. oktober 2005 til 16. oktober 2013. Forsætisráðharri er Jens Stoltenberg (Ap), og aðrir flokkar í samgonguni vóru Miðflokkurin (Sp) og Sosialistiski Vinstriflokkurin (SV).
Kjell Magne Bondevik
Kjell Magne Bondevik (føddur 3. september 1947 í Molde) er ein fyrrverandi norskur politikar (KrF). Kirkju- og undirvísingarráðharri 1983–1986, uttanríkisráðharri 1989–1990, og forsætisráðharri Noregs 1997–2000 og 2001–2005. Floksformaður 1983–1995, og eisini formaður floksins á Stórtingið 1986–1989, 1993–1997 og 2000–2001.

Bondevik hevur gudfrøðiprógv frá 1975.


 * Stórtingið – Kjell Magne Bondevik
Svenskt
Svenskt hevur fleiri týdningar:
 * svenskt (lýsingarorð) merkir, at okkurt stavar úr Svøríki
 * svenskt (navnorð) er eitt mál, sí svenskt (mál)
Game
Game er onnur plátuútgávan hjá teknopop bólkinum Perfume, og hendan fløgan hevði bert nýtt tilfar, og ikki blandað tilfar frá ymsum stakfløgum, sum talan var um við útgávuni Perfume -Complete Best-. Útgávan kom á marknaðin sum bæði CD fløga og CD við DVD fløgu tann 16. apríl 2008. Game kom á #1 á sølulistanum Oricon.




 * 1) "Polyrhythm (ポリリズム)"
 * 2) "Plastic smile"
 * 3) "Game"
 * 4) "Baby Cruising Love"
 * 5) "Chocolate Disco (チョコレイト・ディスコ)"
 * 6) "Macaroni (マカロニ)"
 * 7) "Ceramic Girl (セラミックガール)"
 * 8) "Take me Take me"
 * 9) "Secret Secret (シークレットシークレット)"
 * 10) "Butterfly"
 * 11) "Twinkle Snow Powdery Snow"
 * 12) "Puppy love"


 * 1) "Polyrhythm" (Upptøka frá konsert í Liquidroom 8. nov. 2007)
 * 2) "Seventh Heaven" (Upptøka frá konsert í Liquidroom 8. nov. 2007)
 * 3) "Macaroni" -Upprunalig Versión-
 * 4) "Ceramic Girl" -Onnur Versión-
 * 5) "Macaroni" -A-chan Versión-
 * 6) "Macaroni" -Kashiyuka Versión-
 * 7) "Macaroni" -Nocchi Versión-
Yuka Kashino
Yuka Kashino (Japanskt: 樫野 有香, Yuka Kashino), verur rópt "Kashiyuka" (かしゆか). Er sangari í japanska elektropop tónleikabólkinum Perfume.

Kashiyuka var borin í heim og vaks upp í Hiroshima. Hon gekk á sjónleikara skúla í Hiroshima við vinum sínum og núverandi limunum í Perfume, Ayaka Nishiwaki og Ayano Ōmoto. Hon og Nishiwaki vóru teir upprunaligu limirnir í Perfume.

Í 2001 stovnaðu Kashino og Nawasaki Perfume við fyrrverandi liminum Yūka Kawashima, sum fór út bólkinum stutta tíð eftir, fyri at brúka meiri tíð til sín lestur.


 * Amuse Heimasíðan hjá bólkinum Perfume
Flensborg
Flensborg ella Flensburg (týskt: Flensburg, danskt og lágtýskt: Flensborg, frisiskt: Flansborj, mál av Suðurjútlandi: Flensborre) er ein gamal havnarbýur í Norðurtýsklandi. Mót norðri hevur býurin mark við Danmark. Flensborg er triðstørsti býur í Schleswig-Holstein (týskt: Schleswig-Holstein, íslendskt: Slésvík-Holtsetaland, danskt: Slesvig-Holsten) eftir Kiel og Lübeck. Býurin er 56,38 km² til víddar og hevur 88,486 íbúgvar (30. november 2009). Stóra Flensborgar økið hevur umleið 133,000 íbúgvar. Almennu málini eru tvey í tali, týskt og danskt.

Býurin er fyrst nevndur í heimildum í 1248. Flensborg fekk keypstaðarrættindi í 1284.

Borgmeistari er Simon Faber.

Í november 2009 var arbeiðsloysið komið uppá 12,7 %, ið svarar til 5466 fulltíðar arbeiðsleys.


 * Carlisle, Ongland/Stóra Bretland (1961)
 * Neubrandenburg, Eysturtýskland/Týskland (1987)
 * Słupsk (týskt: Stolp), Pólland (1988)




 * Týskland
 * Vesturtýskland
 * Schleswig-Holstein


 * flensburg.de - Heimasíða (danskt)
 * flensburg-tourismus.de (danskt)
 * Flensborg Avis er eitt danskt tíðindablað. (danskt)
Akademickie Radio Kampus
Akademickie Radio Kampus er útvarpsrás á Warszawa Universitet í Warszawa í Póllandi. Radio Kampus er stovnað í 2005 og byrjaði regluligar sendingar 1. juni 2005. Rásin sendir á VHF 97,1 MHz og hoyrist umleið 30 km kring Warszawa.


 * Akademickie Radio Kampus - Heimasíða (pólskt).
1284
Øldir: 12. øld - 13. øld - 14. øld

Áratíggju: 1230-árini 1240-árini 1250-árini 1260-árini 1270-árini - 1280-árini - 1290-árini 1300-árini 1310-árini 1320-árini 1330-árini

Árstal: 1279 1280 1281 1282 1283 - 1284 - 1285 1286 1287 1288 1289

Í 1284 fekk Flensborg í Schleswig-Holsteini, í Norðurtýsklandi keypstaðurrættindi.
Schleswig-Holstein
Schleswig-Holstein (týskt: Schleswig-Holstein, íslendskt: Slésvík-Holtsetaland, danskt: Slesvig-Holsten, lágtýskt: Sleswig-Holsteen, frisiskt: Slaswik-Holstiinj) er ein av 16 týskum landslutum í samveldislýðveldinum Týsklandi. Høvuðsstaður er Kiel. Schleswig-Holstein er 15.799,38 km² til støddar og hevði 2.811.000 íbúgvar (30. september 2013).

Frá bronsuøldini til víkingatíðina mentist í Slesvig-Holstein fýra mál- og fólkabólkar norðurgermanskir jydar og danir (í Slesvig ella Sønderjylland), frísarnir (í Norðurfrísalandi), teir vesturgermansku saksarnir (í Holstein) og teir slavisku obotrittearnir (í Eysturholstein ella Wagrien). Millum 768 og 811 var ofta stríð millum tann kristna keisaran Karl hin Stóra (Karlamagnus) og teir heidnu norðurgermanarnir (skandinavarnir). í 811 varð tað avgjørt í einari friðaravtalu, at Ejderen skuldi vera mark ímillum karolingarnir og danir. Seinni misti markið sín praktiska týdning, men var til juridiskt líka til tað Týsk-rómverska ríkið datt sundur í 1806 ella kanska líka til 1864. Frá 1111 øktist sjálvstøðan báðu megin Ejderen, og hertogadømini Slesvig (sum danskt len) og Holstein (sum týskt len) varð stovnað. Samstundis var ta tætt politiskt og búskaparligt samband millum økini. Tíðliga í 13. øld royndi danski kongurin at innlima Holstein í sítt ríki, men tað miseydnaðist orsakað av tapinum í bardaganum við Bornhøved, og orsakað av mótstøðu frá teimum norðurtýsku fúrstunum. Í 1386 vóru Slesvig og Holstein fyrstu ferð sameind við tí heraldiska vápninum. Í 1460 valdu aðalstættin og borgarskapurin, eftir at schauenburgarnir doyðu út á mannfólkasíðuni, kongin Kristian 1. av tí týska fúrstahúsinum Oldenburg til hertoga av Slesvig og Holstein. Personaluniónin við Danmark vardi til 1864, tá hertogadømini vóru vunnin av Preussen og Eysturríki og í 1866 innlimað í Preussen.


 * FL - Flensburg
 * KI - Kiel
 * NMS - Neumünster
 * HL - Lübeck




 * 1) 1945 - 1947: Theodor Steltzer (CDU)
 * 2) 1947 - 1949: Hermann Lüdemann (SPD)
 * 3) 1949 - 1950: Bruno Diekmann (SPD)
 * 4) 1950 - 1951: Walter Bartram (CDU)
 * 5) 1951 - 1954: Friedrich-Wilhelm Lübke (CDU)
 * 6) 1954 - 1963: Kai-Uwe von Hassel (CDU)
 * 7) 1963 - 1971: Helmut Lemke (CDU)
 * 8) 1971 - 1982: Gerhard Stoltenberg (CDU)
 * 9) 1982 - 1987: Uwe Barschel (CDU)
 * 10) 1987 - 1988: Henning Schwarz (CDU)
 * 11) 1988 - 1993: Björn Engholm (SPD)
 * 12) 1993 - 2005: Heide Simonis (SPD)
 * 13) 2005 - 2012: Peter Harry Carstensen (CDU)
 * 14) 2012 - Torsten Albig












 * Týskland
 * Vesturtýskland
 * Listi yvir stakríki í Týsklandi


 * schleswig-holstein.de - Heimasíða (danskt)
Løgtingslimir í Føroyum 2008–2011
Løgtingslimir í Føroyum 2008–2011.


 * Løgtingslimir
 * Valúrslit 2008, Kringvarp Føroya
Pólalýsi
Suðurlýsi (latín: aurora australis) og norðlýsi (latín: aurora borealis) sæst, tá sólvindurin er sterkari enn normalt við stórum ravmagns úrløðingum, sum sleingja ravmagns løddum molum ímóti Jørðini. Tað er mest sannlíkt at uppliva norðlýsið norðalaga í Skandinavia, Norður-Russlandi, Svalbarði, Alaska og norðara parti av Grønlandi, Kanada, Íslandi og Føroyum. Felagsheiti fyri suðurlýsi og norðlýsi er pólalýsi (aurora polaris).

Norðlýsið byrjar í ovara lofthavinum millum 80 kilometrar og sjáldan yvir 500 kilometra hædd yvir yvirflatuni á jørðini. Norðlýsið kemur av elektriskum partiklum frá sólini, ið koma inn í magnetøkið á jørðini. Økið leiðir pariklarnar inn í umráðið runt um magnetisku pólarnar á jørðini. Norðlýsið kann síggja sera ymiskt út. Litirnir í norðlýsinum síggjast í linjum, ið breiða seg yvir alt økið. Latínska navnið fyri norðlýsið er "aurora borealis". Sama ljósfyribrigdið kallast suðurljósið, ella "australis", tá ið tað er á syðru helvt av jørðini, og felagsnevnarin fyri hesi bæði er polarljós. Carl Størmer var ein virkin norskur granskari av norðlýsinum, og hann gjørdi eitt slóðbrótandi arbeiði við at kortleggja norðlýshæddina.

Fyrr í tíðini, tá norðlýsið bleiktraði yvir luftini, var tað hildið at vera ónd ávaring. Sámarnir trúðu, at norðlýsið vóru sálirnar hjá teim deyðu, tí skuldi tað ikki tosast um.


 * DMI: Hvad er Nordlys?
 * Northern Lights Pictures


 * Norðlýsið
Viktor Jusjtjenko
Viktor Andrijovitj Jusjtjenko (føddur 23. februar í 1954) (á ukrainskum: Ві́ктор Андрі́йович Ю́щенко, umskr. Viktor Andrijovyč Juščenko) hevur verið forseti í Ukraina síðan hann vann umvalið í kjalarvørrinum á rósukollveltingini á heysti 2004. Síðan tá hava veljararnir vent honum bakið, og hann fekk bara 5,5 pst. av atkvøðunum á forsetavalinum 2010. Flestu atkvøðurnar fingu andstøðuleiðarin Viktor Janukovitj og forsætisráðharrin Julija Tymosjenko.

Viktor Jusjtjenko hevur útbúgving sum búskaparfrøðingur. Hann hevur áður starvast á deildum hjá sovjetbankanum í Ukraina. Í 1997 gjørdist hann stjóri í nýggja landsbankanum í Ukraina, sum varð stovnaður, eftir at Sovjetsamveldið fór sundur. Í desember 1999 útnevndi Leonid Kutjma, forseti í Ukreina, Viktor Jusjtjenko til forsætisráðharra. Tvey ár seinni noyddist hann at leggja frá sær, tá tjóðartingið reisti misálit ímóti honum í sambandi við ósmeju við stjórar í kolanáms- og gassídnaðinum.
Thousand Oaks
Thousand Oaks er ein býur í Kalifornia norðan fyri Los Angeles. Her búgva yvir 128.000 fólk. Hesin býurin liggur í lutstatspartinum Ventura County, og er einans á einum øki, ið er 142,5 km2. Miðalhitin í Thousand Oaks liggur á um 18 °C (64 °F), men kann koma líka niður á 10 °C (50 °F). Tom Glancy (R) er borgarstjóri í Thousand Oaks. Býurin liggur í syðra Kalifornia bert fáar kilometrar norðan fyri Los Angeles. 3,0 prosent av fólkinum livir í fátækradømi.

Býurin hevur eina ørgrynnu av mentunarligum tilboðum, so sum museum, parkir, vøkur øki og bygningar og eitt hugnaligt gongugøtuumhvørvi. Her ber til at síggja ta sermerktu Conejo Valley Botanical Garden og tað áhugaverda Thousand Oaks Civic Arts Plaza. Harumframt er at nevna t.d. Dawn's Peak. Býurin hevur sera nógvar matstovur, og tær borðreiða við mati úr øllum heiminum. Serliga ein av handilsmiðstøðunum, The Oaks Shopping Center, er risastór og kend um alt Suðurkalifornia.

Í 1964 var Thousand Oaks viðurkendur sum býur.
Kenniorð
Kenniorð er lítið orð, sum verður brúkt saman við navnorði.

Á føroyskum eru kenniorðini eru ein, eitt, hin og hitt (fyrr hið).

Kenniorðini bendast soleiðis:
Jørgen Niclasen
Jørgen Niclasen (føddur 17. januar 1969 í Sørvági) er føroysk politikari og vinnulívsmaður. Hann var formaður Fólkafloksins frá 2007 til 2022 og hann hevur verið løgtingsmaður síðani 1994. Jørgen Niclasen var landsstýrismaður í fiskivinnumálum frá 1998 til 2003, landsstýrismaður í uttanríkismálum frá 2008 til 2011, landsstýrismaður í fíggjarmálum frá 2011 til 2015 og frá 2019 til 2022.

Í desember 2013, stutt fyri jól, varpaðu føroyskir fjølmiðlar ljós á Jørgen Niclasen, sum var fíggjarmálaráðharri, tey varpaðu ljós á tíðina frá 1989 og fyrst í 1990-árunum, meðan hann var stjóri í familjufyritøkuni P/F N. Niclasen. Sambært skjølum, ið miðlarnir løgdu fram, hevði virkið hjá Jørgeni Niclasen tikið vøru út úr einari tollgoymslu sum ikki var tollað og selt hana ótollaða og har við snýtt landskassan fyri fleiri hundraðtúsund krónur. Fyritøkan hevði havt ein tollkreditt sum varð uppsagdur, men helt tó fram við at selja ótollaðar vørur. Jørgen Niclasen vísti øllum ákærum aftur. Løgmaður Kaj Leo Holm Johannesen stuðlaði sínum fíggjarmálaráðharra og segði, at hann hevði fult álit á honum. Tað gjørdi hann eisini tann 28. mai 2014, tá ið andstøðan setti fram misálit á Jørgen Niclasen. Tá ið avtornaði vóru tað tríggir úr samgonguni ið atkvøddu fyri uppskotinum um misálit, tveir sambandstingmenn, Reimund Langgaard og Helgi Abrahamsen og Jenis av Rana, formaður Miðfloksins.

10. februar 2022 kl. 11.26 var Jørgen Niclasen tikin fyri rúsdrekkakoyring í Vági. Jørgen Niclasen var á veg at keypa morgunbreyð, tá ið hann var steðgaður og biðin um at blása í alkoholmetrið. Alkoholmetrið vísti eina promillu á 1,26. Hægst loyvda promillan, tá ið ein skal føra bil er 0,2. Eina lítla viku seinni, kom málið undan kavið og Jørgen Niclasen bað Løgmann, Bárður á Steig Nielsen, loysa seg úr starvið.


 * Tollmálið


 * Úttanríkismálaráðið
Tranuber
Tranuber (frøðiheiti - Vaccinium oxycoccus, Oxycoccus palustris) eru smá reyð ber, sum vaksa á grønum pinkurunnum við smáum, tunnum stelkum. Berini hava ein beiskan og súrligan smakk og verða ofta brúkt til at gera saft burturúr ella til at súlta. Tey innihalda benzoesýru, sum er eitt natúrligt haldevni.

Vatnræsisinfektión er ein plága fyri nógvar kvinnur og kann vera ring at viðgera. Vanliga verður hon viðgjørd við antibiotika fyri at drepa bakteriurnar, men ofta kemur infektiónin aftur eftir stutta tíð. Aftaná fleiri viðgerðir verða bakteriurnar mótstøðusterkar, og tí eisini sera truplar at viðgerða.

Í undanfarnu øld funnu týskir granskarar útav, at mongdin av hippurinsýru í urininum økist um ein etur tranuber. Hippurinsýra er eitt bakteriutálmandi evni yvir fyri m.a. kolibakterium, sum eru orsøk til vatnræsisinfektión. Hetta varð seinni prógvað av amerikonsku granskarnir Blatherwick og Long.

Nýggari kanningar hava ikki verið eins sannførandi. Orsøkin til hetta er, at í nýggari kanningum verður oftast nýtt tranuberjasaft við sukur, og sukur er økir munandi um trivnaðin hjá kolibakterium.

Evnini í tranuberum forða bakteriunum í, at festa seg til kyknuveggin og nørast. Tískil kunna tranubertilskot minka munandi um sjúkuna. Annar fyrimunur við tranubertilskot er, at tranuber minkar um framleiðsluna av ammoniak. Hetta tálmar urinluktin.
Hotel Føroyar
Hotel Føroyar er eitt hotell í Tórshavn, sum læt upp í mai 1983 við sama navni. Fá ár seinni, miðskeiðis í 1980'árunum, keypti reiðarin Jákup Joensen (Jákup í Lopra) hotellið, sum fekk navnið Hotel Borg. Navnið minti harvið um nøvnini á skipum hansara, sum øll endaðu við borg, eitt nú Akraborg, Nýborg og Polarborg. Í 1991 keypti Smyril Line hotellið og rak tað til 2005, tá tað varð selt til ein bólk av starvsfólkum og aðrar íleggjarar. Hotellið liggur omanfyri Havnina við útsýni yvir býin, Viðalundina Kerjalon og Nólsoynna. Stutt frá hotellinum liggur Vallaraheimið Kerjalon.

Tá hotellið varð bygt var uppgávan hjá arkitektunum var at laga seg sum best til lendið og landslagið. Uttan er Hotel Føroyar eyðkent fyri sínar longu linjur í landslagnum. Húsið er ein partur av nátturini, líkasum skorið inn í lendið við hamrum, men hesir hamrar eru úr glasi, sum skyggja í ljósinum. Hotellið hevur flagtak.


 * Bygt ár: 1983.
 * Kømur: 106.
 * Teknað hotellið hevur: Friis & Moltke A/S.
 * Matstova: KOKS og GRAS.


 * Adressa: Oyggjarvegur 45, 110 Tórshavn, Føroyar.




 * www.hotelforoyar.com.
Kalda kríggið
Kalda kríggið í 2005 var eitt kríggj ímillum Klaksvík og Havn, har talan var um eina ákæran um at Jørgen Niklasen (fíggjarmálaráðharri) hevði koyrt fullur og skuldi tú sigast frá sessinum. Klaksvík tók illa ímóti og valdi tí at gera hóttanir, at um Havna fólk ikki lótu Jørgen fara, so var talan um ein bumbu flúgvara sum var keyptur frá danum tann 12. mai.

Føroayr var býtt ímillum Norðuroyggja og Suðurstreymoy. Og tað vóru tvær bygdir ið bardust um oddasessin, megi og tað var Havn og Klaksvík.

Tobi Smith hevði stóra frammgongd við rúmdartøkni, men hann bleiv sinnisjúkur aftaná henda túr.

Stórsta hendingin undir krígnum var, at ein kavbátur bleiv burtur. Hetta er helst hent vegna at Norðoyingar hava sett minur á sjógv við nótabátum.

Eisini bleiv Kenneth á Lakjuni hildin fangi á Sornfellinum aftaná tað bleiv uppdaga at hann hevði importera eina rúgvu av granadum úr Saudi Arabia til Føroyar.

Kríggjið kom at enda aftaná Tobi Smith fór marsjerandi við einari stórari fjøld oman í løgtingið við eini maskinbyrsu.

friðarsáttmálin bleiv undirskrivaður á Sandi og 10 fólk lótu lív. Eftir hesa ringu tíð í Føroyum kom fígfjarkreppan í 2008.

Eftir 10 ár, var Tobi Smith givin Nobel heiðursløn, fyri sítt megnar arbeiði innan føroyska stríði í 2005.

Seinni bleiv Tobi eitt skald, har hann hjálpti Heðin Brú við skaldsøguni “Fegar á ferð”

Kenneth hevði eina verði lagnu. Kenneth bleiv dømdur fyri, ólógliga vápnasmugling og hann bleiv deyðadómdur hin 19. Mars 2009.
Jens Marni Hansen
Jens Marni Hansen er føddur 18. desember 1974 og býr í Kollafirði. Jens Marni er føroyskur rock sangari og tónleikari. Hann hevur verið virkin í føroyska tónleikalívinum síðan hann var heilt ungur. Jens Marni hevur m.a. spælt við tónleikabólkunum Kjølar, All That Rain, Showmenn og Faktor 4.



Hin 6. juni 2013 hitaði Jens Marni upp fyri kenda tónleikaran Bon Jovi í Parkini í Keypmannahavn. Jens Marni vann eina kapping um at sleppa at hita upp fyri Bon Jovi. Ekstra Bladet sum í samstarvi við Bon Jovi, fyriskipararnar Live Nation og útvarpsstøðina FM100 útskrivaði hesa kappingina, 60 tónleikabólkar sendu inn tilfar, og Jens Marni vann kappingina.

Jens Marni vann heiðurin Besti sangari í føroysku tónleikakappingini "Planet Awards 2010". Hetta var tó ikki fyrstu ferð, at Jens Marni vann henda heiðurin. Jens Marni var eisini kosin "Besti sangari" í Planet Awards 2008.

Jens Marni var ein av 10 bólkum ella einstaklingum, sum luttóku í Dansk Melodi Grand Prix 2010, hann luttók við rock sanginum "Gloria" sum Svend Gudiksen, Johannes Jørgensen og Noah Halby hava skrivað og gjørt lag til. Fýra bólkar komu víðari í finaluna, sum var avgjørd sama kvøld, men Jens Marni var ikki millum tey fýra. Vinnarin gjørdust duo'in Chanée og N'evergreen við sanginum "In a Moment Like This". Jens Marni segði seinni við Sosialin, at hann fekk at vita frá DR aftaná at vinnarin varð funnin, at síggjararnir hjá DR, sum atkvøddu við at senda sms umvegis fartelefonina høvdu valt hann sum nummar eitt, men at dómararnir ikki hildu hansara sang verða tann besta. Chief 1 sum var ein av dómarunum hevði tó atkvøtt fyri Jens Marna sum nummar eitt. Atkvøðugreiðslan gekk soleiðis fyri seg, at atkvøðurnar hjá dómarunum taldi 50% og atkvøðurnar hjá hyggjarunum taldu 50%.




 * Anywhere you wanna go, 2013
 * The Right Way, CD, 2008


 * Lort í býin, barnafløga sum Strok gav út, 2007
 * All That Rain, "The Naked Truth", 2001
 * Prix Føroyar, 2001


 * All That Rain varð stovnað í desember 1999 av Jens Tummas Næss, Henning Nicodemussen og Jens Marna Hansen. Allir tríggir vóru limir í bólkinum Kjølar áðrenn.
 * Í Januar 2001 vann All That Rain innleiðandi umfarið av Prix Føroyum 2001 í Ítróttarhøllini í Klaksvík.
 * Í Apríl 2001 gjørdist All That Rain nr. 2 í finaluni av Prix Føroyum 2001, í Norðurlandahúsinum. Vinnari gjørdist Clickhaze úr Gøtu.
 * Í juni 2001 útgav All That Rain sína fyrstu útgávu "The Naked Truth". Sama dag kom onnur útgáva út "Prix Føroyar 2001", har All That Rain eisini er á, við lagnum Happy When You're gone, ið var tikið upp "live" til Prix Føroyar 2001 finaluna.
 * Í August 2001 fór Jens Marni Hansen úr All That Rain, og spælt varð fyri síðstu ferð saman við Jens Marna í Ítróttarhøllini í Klaksvík.
 * Í September 2001 kom Hans Ravnsfjall við í All That Rain, sum avloysari fyri Jens Marna.
 * Í Januar 2003 kom Pól Arni Holm, fyrrverandi forsangari í bólkinum Týr, við í All That Rain sum forsangari. Pól Arni Holm varð við í All That Rain til mai 2004.


 * Dr.dk
 * Nme.com
 * Eurovisionary.com
 * Escdaily.com
 * Dr.dk
 * Portal.fo
 * Lydhoer.dk


 * Myspace.com
 * Last.fm
 * CDbaby.com
 * Sangtekstir.com
SNG
SNG er russisk stytting: Sodruzhestvo Nezavisimykh Gosudarstv, sum á føroyskum er Ríkjasambandið Av Óheftum Ríkjum. 11 sovjettjóðveldi stovnaðu SNG í desember 1991, og høvuðssætið er í Minsk í Hvítarusslandi.




 * Sovjetsamveldið
Baltisku londini
Baltisku londini eru trý í tali: Estland, Lettland og Litava og liggja fram við Eysturhavi frá Narva í útsynning av Leningrad og suður um Kaliningrad.
Eros
Eros er sangur hjá Terji Rasmussen. Orð: Steintór Rasmussen & Terji Rasmussen.

Vilt tú ikki sita her eina løtu nú hjá mær og vera tær so nær. :,:
 * ,: so eg kann kína og kyssa teg

Nú býurin skjótt sova skal og myrkrið biður góða nátt fevn og kroyst mín kropp. :,:
 * ,: legg teg bara her so væl

Vit gloyma dagsins strev í morgin er aftur frídagur og Eros so loyndarfullur lær bara hann okkum sær.

Nú sólin sendur geislar inn í eina lítla lon so veik eftir ástarleik :,:
 * ,: har liggja tvey saman balla skinn

Um vit gloyma dagsins stríð geva hvørjum øðrum tíð kann Eros ikki halda frí tað leggur hann einki í.

Tú mást ei fara heim í kvøld verð nú her hjá mær, hjá mær heilt nær at mær. :,:
 * ,: so eg kann merkja tín mjúka kropp
Get Heavy
Get Heavy (2002) er ein fløga hjá Lordi.


 * 1) Scarctic Circle Gathering – 01:02
 * 2) Get Heavy – 03:00
 * 3) Devil Is A Loser – 03:29
 * 4) Rock The Hell Outta You – 03:07
 * 5) Would You Love A Monsterman? – 03:04
 * 6) Icon Of Dominance – 04:35
 * 7) Not The Nicest Guy – 03:12
 * 8) Hellbender Turbulence – 02:46
 * 9) Biomechanic Man – 03:22
 * 10) Last Kiss Goodbye – 03:08
 * 11) Dynamite Tonite – 03:14
 * 12) Monster Monster – 03:23
 * 13) 13. – 01:08
The Monsterican Dream
The Monsterican Dream (2004) er ein fløga hjá Lordi.


 * 1) Threatical Trailer – 01:09
 * 2) Bring It On (The Raging Hounds Return) – 04:35
 * 3) Blood Red Sandman – 04:03
 * 4) My Heaven Is Your Hell – 03:41
 * 5) Pet The Destroyer – 03:50
 * 6) The Children Of The Night – 03:45
 * 7) Wake The Snake – 03:46
 * 8) Shotgun Divorce – 04:42
 * 9) Forsaken Fashion Dolls – 03:43
 * 10) Haunted Town – 03:13
 * 11) Fire In The Hole – 03:27
 * 12) Magistra Nocte – 01:33
 * 13) Kalmageddon – 04:33
The Monster Show
The Monster Show (2005) er ein fløga hjá Lordi.


 * 1) Threatical Trailer
 * 2) Bring It On (The Raging Hounds Return)
 * 3) Blood Red Sandman
 * 4) My Heaven Is Your Hell
 * 5) Would You Love A Monsterman?
 * 6) Devil Is A Loser
 * 7) Icon Of Dominance
 * 8) The Children Of The Night
 * 9) Shotgun Divorce
 * 10) Forsaken Fashion Dolls
 * 11) Wake The Snake
 * 12) Rock The Hell Outta You
The Arockalypse
The Arockalypse (2006) er fløgu hjá Lordi.


 * 1) SCG3 Special Report
 * 2) Bringing Back The Balls To Rock
 * 3) The Deadite Girls Gone Wild
 * 4) The Kids Who Wanna Play With The Dead
 * 5) It Snows in Hell
 * 6) Who's Your Daddy?
 * 7) Hard Rock Hallelujah
 * 8) They Only Come Out At Night
 * 9) The Chainsaw Buffet
 * 10) Good To Be Bad
 * 11) The Night Of The Loving Dead
 * 12) Supermonstars (The Anthem Of The Phantoms)
Deadache
Deadache (2008) er fløgu hjá Lordi.


 * 1) SCG IV – 00:42
 * 2) Girls Go Chopping – 04:02
 * 3) Bite It Like a Bulldog – 03:29
 * 4) Monsters Keep Me Company – 05:28
 * 5) Man Skin Boots – 03:42
 * 6) Dr. Sin Is In – 03:47
 * 7) The Ghosts of the Heceta Head – 03:38
 * 8) Evilyn – 04:00
 * 9) The Rebirth of the Countess – 01:59
 * 10) Raise Hell in Heaven – 03:32
 * 11) Deadache – 03:28
 * 12) The Devil Hides Behind Her Smile – 04:12
 * 13) Missing Miss Charlene – 05:10
Zombilation - The Greatest Cuts
Zombilation – The Greatest Cuts (2009) er fløgu hjá Lordi.


 * 1) Hard Rock Hallelujah
 * 2) Bite It Like a Bulldog
 * 3) Who's Your Daddy?
 * 4) Devil is a Loser
 * 5) Blood Red Sandman
 * 6) Get Heavy
 * 7) They Only Come Out At Night
 * 8) My Heaven Is Your Hell
 * 9) Beast Loose In Paradise
 * 10) Deadache
 * 11) Would You Love A Monsterman?
 * 12) Bringing Back The Balls To Rock
 * 13) Forsaken Fashion Dolls
 * 14) Supermonstars (The Anthem Of The Phantoms)
 * 15) The Children Of The Night
 * 16) Rock The Hell Outta You
 * 17) Pet The Destroyer
 * 18) Monster Monster
 * 19) It Snows In Hell
Westlife
Westlife er eitt heimskendur írskur tónleikabólkur. Sangir teirra hava ein fyri og annar eftir klatrað upp eftir hitlistunum; 14 ferðir hava teir havt ein sang ovast á almenna bretska hitlistanum. Allar 10 útgávurnar hjá bólkinum hava eisini verið í toppinum á hitlistunum. Westlife vóru upprunaliga fimm sangarar, men fyri fleiri árum síðani valdi Brian McFadden at taka seg úr bólkinum. Stutt eftir var hann á Summar Festivalinum og spældi eina framúr góða konsert. Hinir fýra sangararnir - Mark Feehily, Shane Filan, Kian Egan og Nicky Byrne – hildu fram, sum um einki var hent, og teir hava veruliga havt vind í seglunum síðani.

Seinastu 10 árini er Westlife tann tónleikabólkurin í heiminum, sum hevur selt flestar fløgur. Samlað hava írarnir selt 45 milliónir eintøk av sínum útgávum, og teir hava havt so nógv hitt í Bretlandi, at bert Elvis Presley og The Beatles hava havt fleiri. Westlife eru heimskendir, men tað er ikki minst í Bretlandi, at bólkurin hevur verið stórur. Allar 10 útgávurnar hjá bólkinum hava eisini verið í toppinum á hitlistunum.

Westlife framførdu á Summar Festivalinum í 2010.

Bólkurin varð stovnaður í juli 1999.
Avatar
Avatar er ein 3D animeraður amerikanskur filmur frá 2009. James Cameron, ið hevur leikstjórnað filmin, hevur eisini leikstjórnað aðrar stórfilmar, til dømis tann mest seljandi filmin nakrantíð Titanic. James Cameron megnaði at gera dýrasta filmin nakrantíð í filmssøguni. Filmurin kostaði yvir tvær milliardir dollarar. Avatar hevur umframt Oscartilnevningina vunnið tvær Golden Globes og var tilnevndur til besta filmin eisini.

Filmurin er í stuttum um ein hermann, ið verður sendur út til eina gongustjørnu langt burturi at flyta tey inføddu Na'vi, ið eru í vegin fyri onkrum arbeiði. Hann gerst góður við hetta fólkið og endar sum ein leiðari hjá hesum bláu menniskjunum, sum í hesum filminum eru "tey óndu". Filmurin fyrigongur á uppspundu gongustjørnuni, Pandora, har fólkini "naviar" búgva.

Titanic hjá James Cameron er best seljandi filmurin nakrantíð. Hann seldi fyri 600 mió. dollars, og hann er eisini mest sæddur við 1843 mió. áskoðarum. Men tað varar allarhelst ikki leingi afturat, áðrenn Avatar yvirtekur fyrstaplássið sum heimsins best seljandi filmur. Avatar, sum eisini er framleiddur av Cameron, hevur higartil selt fyri 553 mío. dollars á heimamarknaðinum og hevur longu havt 1841 mió. áskoðarar, so her verður meint, at Cameron skjótt fer at sláa sítt egna met. So vantar bert at sláa metið hjá Titanic í Oscars. Fyri at megna tað, skal Avatar vinna meira enn 11 Oscars til handanina í mars 2010. Tað var nevniliga só nógvar Oscars, Titanic fekk í 1998.

Jake Sully (Sam Worthington) er fyrrverandi soldátur í US Marine Corps (hann er lammaður) men tá tvíburði hansara, sum skuldi útsendast til mánan Pandora, verður myrdur, fær Sully tilboðið um at fullføra missjónina hjá bróðrinum, saman við einari heftigari løn. Eftir seks ár í cryo-svøvni, sum kann sigast at vera eitt slag av dvala, lendir Sully á Pandoru. Har verður hann informeraður um Avatar-programmið, sum loyvir menniskjum at liva gjøgnum ein Avatar, sum er ein Na’vi, sum er skapt í laboratoriinum. Leiðarin av programminum (Sigourney Weaver) dámar einki serligt henda nýggja soldátin, hon vil heldur hava ein vísindamann, sum bróður Sully var.

Jake fær so at vita at tey skulu royna at koma í samband við Na’vi-fólkið so tey kunnu læra tey at kenna og vice versa, men ein skurkur má eisini vera. Henda rolla verður útfylt av Col. Quaritch (Stephen Lang) sum er undir ordrum av einum stórum firma, sum vil sleppa at grava eftir ”unobtainium” (fø.: ikkitilatfáafaturíium). Hann roynir so at fáa Sully at yvirtala Na’vi-fólkið til at flyta.

Fríggjadagin 15. januar 2009 avdúkaði leikstjórin James Cameron, at hann fer at gera Avatar 2. Og í februar skrivaði blaðið Herald Sun í Melbourne, at Sam Worthington hevur váttað, at hann enn einaferð skal leika høvuðsleiklutin sum Jake Sully. 33 ára gamli avstralski sjónleikarin, sum er blivin heimskendur fyri sín leiklut í Avatar, sigur seg gleða seg til nýggja filmin.


 * Almenna heimasíðan hjá filminum er at finna her
 * Sí filmsbrot
Turið Sigurðardóttir
Turið Sigurðardóttir, fødd Joensen er fødd 12. august 1946 í Keypmannahavn. Turið tók B.A. prógv í íslendskum og almennari bókmentasøgu við Háskóla Íslands í 1976 og magistaraprógv í almennari bókmentafrøði við Københavns Universitet í 1987. Sigurðardóttir hevur starvast á Føroyamálsdeildini á Fróðskaparsetri Føroya 1976-78 og síðan 1986.

Turið Sigurðardóttir hevur bókaforlagið Ungu Føroyar undir hond. Forlagið gevur út føroyskar bøkur, upprunaligar og týddar. Forlagið gevur út bæði nýggjar og gamlar bøkur og leggur serliga dent á børn og ung.




 * Lærið íslendskt 1 (mállæra v./ bandi), Lærið íslendskt 2. Føroya Skúlabókagrunnur. 1987. (Tá Turið Joensen)
 * Sigert. Ungu Føroyar. 1994.
 * Hugtøk í bókmentafrøði. Sprotin. 1998.
 * Bókmentasøgur. Greinasavn. Føroya Fróðskaparfelag. 2004.


 * 2009 Astrid Lindgren: "Pippi finnur ein spunk";
 * 2005 Astrid Lindgren: "Pippi Langsokkur á Kurrikurriduttoynni";
 * 2005 Halldór Laxness: "Salka Valka";
 * 2000 Amy Tan: "Eydnufelagið";
 * 2000 Astrid Lindgren: "Pippi heldur føðingardag";
 * 1999 Astrid Lindgren: "Pippi Langsokkur í Suðurhøvum";
 * 1997 Astrid Lindgren: "Kennir tú Pippi Langsokk?";
 * 1996 Maria Gripe: "Hugo og Josefina";
 * 1996 Maria Gripe: "Hugo";
 * 1995 Maria Gripe: "Josefina";
 * 1995 Astrid Lindgren: "Pippi fer um borð";
 * 1992 Þorgils Gjallandi: "Leidd í kirkju";
 * 1992 Gestur Pálsson: "Úr Trúlovanartíðini";


 * 2013 - Fekk Mentanarvirðisløn M. A. Jacobsens í bólkinum Annað mentanaravrik fyri týðingar hennara til føroyskt.
Á Eiðinum, Vágur
Vesturi á Eiðinum í Vági er nógv virksemi innan ítróttin. Har er fótbóltsvøllur, ítróttarhøll og felagshús.

Suðuroyar fótbóltsliðið FC Suðuroy hevur heimavøll vesturi á Eiðinum í Vági og á Krossi í Sumba. Besta liðið sum spælir í Vodafonedeildini í 2010 hevur heimavøll vesturi á Eiðinum. Fótbóltsvøllurin vesturi á Eiðinum í Vági er í løtuni (feb. 2010) einasti fótbóltsvøllur í Suðuroynni, sum lýkur krøvini fyri at dystir kunnu spælast har í bestu deildini. Fyrsti fótbóltsvøllur sum var gjørdur vesturi á Eiðinum varð gjørdur í 1924, áðrenn tað spældu vágbingar fótbólt á Sandinum. Vágs Bóltfelag varð stovnað 5. juni 1905. Hondbóltsvøllur varð gjørdur á Eiðinum í 1948, hann er ikki til longur.

Vesturi á Eiðinum eru umframt fótbóltsvøllin eisini ein ítróttarhøll, Vágshøll, sum varð bygd í 1980 og eitt felagshús við skiftirúmum, sum nevnist VB-húsið, tað var bygt í 1978.

Stutt frá fótbóltsvøllinum er tað sera náttúruvakra Vágseiði og beint sunnanfyri tað er Skúvanes, sum er eitt berg, umleið 200 metrar høgt. Beint sunnanfyri Skúvanes eru Eggjarnar, sum eru partur av Vágsbjørgunum. Bretar bygdu Loranstøð á Eggjunum undir seinna heimsbardaga, danir yvirtóku hana seinni. Loranstøðin varð virkin til 1977. Leivdirnar av bygningunum síggjast enn.

Beint eystanfyri fótbóltsvøllin á Eiðinum í Vági er Vatnið ella Vágsvatn, har gøta er gjørd rundanum. Fólk ganga ofta túr ella renna rundan um Vatnið. Eystanfyri Vatnið er bygdin Vágur.


 * Sudurras.com Arnfinnur Bjarkhamar hugleiðir um Vágsvatn.
 * logting.fo Føroyar í kalda krígnum.


 * Heimasíðan hjá FC Suðuroy
 * Heimasíðan hjá VB hondbólti
 * Vágs Kommuna
.gov
.gov er økisnavn hjá USA, saman við .mil, .edu, .us og .um.

Toppdomän
Star Wars
Star Wars (føroyskt Stjørnukríggj) er ein stórsligin science fiction søga skapað av George Lucas. Upprunaliga ætlaði George Lucas at framleiða níggju partar. Frá 1977 til 1983 blivu partarnir fýra til seks innspældir á film. Teir vórðu gjørdir á tann hátt, at einum ikki nýttist at kenna forsøguna fyri at síggja hvønn filmin sær; og prequelin (undansøgan) kom heldur ikki á filmsløriftið fyrr enn í tíðarskeiðnum frá 1999 til 2008.

Teir átta higartil gjørdu filmarnir hava fylgjandi heiti:


 * Star Wars Episode I: Hulduhóttanin (The Phantom Menace) (1999)
 * Star Wars Episode II: Álop klónanna (Attack of the Clones) (2002)
 * Star Wars Episode III: Hevnd Sithanna (Revenge of the Sith) (2005)
 * Star Wars Episode IV: Ein nýggj vón (A New Hope) (1977)
 * Star Wars Episode V: Imperiið svarar aftur (The Empire Strikes Back) (1980)
 * Star Wars Episode VI: Afturkoma Jediriddarans (Return of the Jedi) (1983)
 * Star Wars: Klónukríggini (The Clone Wars) (2008)
 * Star Wars: The Force Awakens (2015)

Hendingarnar í Star Wars miðlum koma fyri í eini fiktivari galaksu (stjørnubreyt). Nógv sløg av rúmdarverum (ofta humanoidar) eru lýstar. Robotskir droidar eru eisini vanligir og sum oftast bygdir at tæna teirra eigarum. Rúmdarferðing er vanlig og nógvar planetir (gongustjørnir) í galaksuni eru limir í eini Galaktiskari Republikk, seinni umskipað sum Galaktiska Imperiið. Eitt eyðkent element í Star Wars er “Forsan”, ein altið hjástødd orka ið kann gagnnýtast av teimum ið hava slíkan eginleika. Hon er lýst í fyrst framleidda filminum sum ”eitt orkufelt, skapað av øllum livandi tingum, ið umringar okkum, gjøgnumtreingir okkum, og knýtir saman galaksuna.” Forsan loyvir brúkarum at framføra ymisk supernáttúrlig roysnisbrøgd, so sum telekinesis, crairvoyans, fyrivitan (precognition), og hugastýring (mind control) og hon kann styrkja serstakar fysiskar eginleikar, so sum skjótleika og refleksir; hesir eginleikar variera ímillum persónsmenskur og kunnu forbetrast ígjøgnum venjing. Hóast Forsan kann verða brúkt til góðgerðir, so hevur hon eisini eina myrka síðu ið, tá miðað verður eftir tí, gjøgnumsúrgar brúkarar við hatri, aggressión, og óndskapi. Leiklutir í teim seks filmunum hava Jedarnir ið brúka Forsuna til góðgerðir, og Sitharnir ið brúka ta myrku síðuna til óndskap í eini roynd at at yvirtaka galaksuna. Í viðkaða Star Wars Expanded Universe, eru nógvir brúkarar av tí myrku síðuni Myrkir Jedar heldur enn Sithar, serliga orsakað av “Regluna um Tvey” (Rule of Two), sí Sith Origin.